text: 7. ΝΟΜΟΣ 6176 της 6/9 Ιουλ. 1934 Περί τροποποιήσεως και συμπληρώσεως διατάξεών τινων φορολογικών νόμων. Άρθρα 1-3 (Διατάξεις μεταβατικαί ή αναφερόμεναι εις καταργηθείσας φορολογίας). Άρθρον 4 1.(Προστίθεται εδάφιον εις το άρθρον 66 του νόμου 1641, 27.Εα.2). 2.Η κοινοποίησις των κατά τον ν. 1641, ως ούτος έχει τροποποιηθή, ειδοποιήσεων, πράξεων, αποφάσεων και λοιπών εγγράφων δύναται δια τους κατοικούντας εν τη αλλοδαπή να γίνηται είτε κατά τας διατάξεις της Πολιτ. Δικονομίας είτε απ’ ευθείας δια της οικείας ελληνικής προξενικής αρχής. 3.(Ερμηνεύεται το άρθρ. 66 του ν. 1641). Άρθρον 5 1.Εις την επιτροπήν του άρθρου 8 του νόμου 5420 προστίθεται εν εισέτι μέλος οριζόμενον δι’ αποφάσεως του Υπουργού των Οικονομικών. «2.Δι’ αποφάσεως του επί των Οικονομικών Υπουργού εκδιδομένης επί τη αιτήσει του υποχρέου και μετά σύμφωνον γνώμην της κατά τα άρθρα 8 του Νόμου 5420 και 17 του Νόμου 5940 Επιτροπής, δύναται ν’ αυξάνηται ο υπό του Νόμου περί εισπράξεως δημοσίων εσόδων καθοριζόμενος αριθμός των δόσεων πληρωμής φόρου και τελών κληρονομίας, δωρεάς ή προικός μέχρι του (τετραπλασίου) των υπό του Νόμου τούτου καθοριζομένων δόσεων. Η αύξησις των δόσεων δέον να ζητηθή εν πάση περιπτώσει προ της βεβαιώσεως του φόρου και τελών». Η παράγρ. 2 αντικατεστάθη ως άνω δια του άρθρ. 11 Νόμου 350/1943. Κατά το άρθρ. 5 Νόμ. 2097/1952 περί ρυθμίσεως περιπτώσεων εφαρμογής του νόμου περί εισπράξεων δημοσίων εσόδων (τόμ. 25), ο αριθμός των δόσεων δεν δύναται να υπερβή το διπλάσιον του υπό του Νόμου περί εισπράξεως δημ. εσόδων προβλεπομένου αριθμού. Κατά το αυτό άρθρον, δύναται δι’ αποφάσεως του    Υπ.      Οικονομικών        να       επιτραπή (Αντί της σελ. 307) Σελ. 307(α) Φορολογικές Διευκολύνσεις 27.Ζ.α.6-7 η εξόφλησις φόρου κληρονομίας δια μεταβιβάσεως εις το Δημόσιον κληρονομιαίου ακινήτου υπό οφειλετών ευρισκομένων εις αδυναμίαν καταβολής του φόρου δια μετρητών. Ως αξία αυτού λαμβάνεται η τελεσιδίκως ορισθείσα αξία, βάσει της οποίας επεβλήθη ο φόρος κληρονομίας, αποκλειομένης της υπό του Δημοσίου επιστροφής της διαφοράς μεταξύ της αξίας ταύτης και του οφειλομένου φόρου. Δια του άρθρ. 5 Α.Ν. 1845/1951 (τόμ. 25) ωρίσθη ότι η δια δόσεων καταβολή παρέχεται εφόσον το ακίνητον ευρίσκεται εις την κυριότητα του οφειλέτου κληρονόμου, προκειμένης όμως μεταβιβάσεως αυτού ολόκληρος ο επί του ακινήτου τούτου φόρος καθίσταται απαιτητός και καταβάλλεται προ της μεταβιβάσεως. Άρθρα 6-10 (Διατάξεις μεταβατικαί ή αναφερόμεναι εις καταργηθείσας φορολογίας). Άρθρον 11 Δια Δ/των εκδιδομένων προτάσει των επί των Οικονομικών και της Συγκοινωνίας υπουργών επιτρέπεται όπως καθορισθή τρόπος εισπράξεως των τελών επί των εισιτηρίων επιβατών και των κομίστρων εμπορευμάτων των μεταφερομένων δια των σιδηροδρόμων διάφορος προς τον μέχρι τούδε ισχύοντα, καθοριζομένων άμα των υποχρεώσεων των νομίμων εκπροσώπων των σιδηροδρομικών επιχειρήσεων, των διαχειριστών αυτών και εν γένει των υπαλλήλων των εντεταλμένων την είσπραξιν του αντιτίμου των εισιτηρίων και των φορτωτικών ως και εκ της παραβάσεως τούτων συνεπειών. Άρθρα 12-13 (Διατάξεις, μεταβατικαί ή αναφερόμεναι εις καταργηθείσας φορολογίας). 